Document ID: 32014D0736

KOMISJONI RAKENDUSOTSUS,
22. oktoober 2014,
millega parandatakse rakendusotsuse 2014/461/EL (millega kehtestatakse ajutine erand nõukogu otsusest 2013/755/EL seoses Gröönimaalt pärit töödeldud ja konserveeritud krevetiliste päritolureeglitega) lisa
(2014/736/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 25. novembri 2013. aasta otsust 2013/755/EL ülemeremaade ja -territooriumide Euroopa Liiduga assotsieerimise kohta (ÜMTde assotsieerimise otsus), (1) eriti selle VI lisa artiklit 16,
ning arvestades järgmist:
(1)
Komisjoni rakendusotsuse 2014/461/EL (2) kõikides keeleversioonides on kõnealuse otsuse lisa tabelist välja jäänud selliste kaupade järjekorranumbri osa, mis on hõlmatud otsusest 2013/755/EL tehtud erandiga. Täielik järjekorranumber peab olema 09.0691.
(2)
Liidu ettevõtjad ei saa tariifikvoodist tulenevat soodustust taotleda ilma komisjoni määruse (EMÜ) nr 2454/93 (3) artikli 205 lõikes 1 osutatud ühtse haldusdokumendi lahtrisse 39 märgitud tariifikvoodi täpse järjekorranumbri ja lahtrisse 36 märgitud vastava tariifse kohtlemise koodita.
(3)
Rakendusotsus 2014/461/EL jõustus 15. juuli 2014, kuid seda kohaldati tagasiulatuvalt alates 1. jaanuarist 2014. Seepärast tuleks käesolevat otsust samuti kohaldada tagasiulatuvalt alates 1. jaanuarist 2014.
(4)
Selleks et vältida ettevõtjate jaoks tarbetuid majanduslikke tagajärgi, on vaja tagada otsene jõustumine, et liidu ettevõtjad saaksid võimalikult kiiresti taotleda tariifikvoodist tulenevaid soodustusi.
(5)
Seega tuleks rakendusotsust 2014/461/EL vastavalt muuta.
(6)
Käesoleva määrusega ette nähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA OTSUSE:
Artikkel 1
Rakendusotsuse 2014/461/EL lisa tabelis asendatakse järjekorranumber „09.xxxx” järjekorranumbriga „09.0691”.
Artikkel 2
Käesolev otsus jõustub selle Euroopa Liidu Teatajas avaldamise päeval.
Käesolevat otsust kohaldatakse alates 1. jaanuarist 2014.
Brüssel, 22. oktoober 2014

Labels: 3
18
15
6